ซัมซุง กาแลคซีเอส 3

| --- | --- |

กาแลคซีเอส 3 สีขาว
ผู้พัฒนา: ซัมซุง อิเล็กทรอนิกส์
ผู้ผลิต: ซัมซุง อิเล็กทรอนิกส์
สโลแกน: "Designed for Humans (Inspired by Nature)"  ออกแบบเพื่อมวลมนุษย์ (แรงบันดาลใจจากธรรมชาติ)
ซีรีส์: กาแลคซีเอส
เครือข่ายที่รองรับ: จีเอสเอ็ม/จีพีอาร์เอส/เอดจ์ - 850, 900, 1800, 1900 เมกาเฮิรตซ์  3 จี ยูเอ็มทีเอส/เอชเอสพีเอพลัส/ซีดีเอ็มเอ 2000 - 850, 900, 1700, 1900, 2100 เมกาเฮิรตซ์  4 จี แอลทีอี - 700, 800, 1700, 1800, 1900, 2600 เมกาเฮิรตซ์ (รุ่นที่ว่างขายใน ทวีปอเมริกาเหนือ, ประเทศญี่ปุ่น, ประเทศออสเตรเลีย และ ประเทศเกาหลีใต้)
เปิดตัวครั้งแรก: 29 พฤษภาคม ค.ศ. 2012 (2012-05-29)
ขายในประเทศ: 145 ประเทศ โดย 296 ผู้ให้บริการเครือข่าย (กรกฎาคม พ.ศ. 2555)
วางขาย: การสั่งซื้อ 9 ล้านเครื่อง หลังจากวางขาย; รวม 50 ล้านเครื่อง (14 มีนาคม พ.ศ. 2556)
รุ่นก่อนหน้า: ซัมซุง กาแลคซีเอส 2
รุ่นถัดไป: ซัมซุง กาแลคซีเอส 4
รุ่นที่เกี่ยวข้อง: ซัมซุง กาแลคซี โน้ต 2  ซัมซุง กาแลคซีเอส 3 มินิ  ซัมซุง อาทีฟเอส
รูปแบบ: สมาร์ตโฟนจอสัมผัส
ลักษณะการออกแบบ: สมาร์ตโฟน
ขนาด: สูง 136.6 มิลลิเมตร (5.38 นิ้ว)   กว้าง 70.6 มิลลิเมตร (2.78 นิ้ว)   หนา 8.6 มิลลิเมตร (0.34 นิ้ว) (9.0 มิลลิเมตร (0.35 นิ้ว) รุ่นที่ขายในเกาหลีใต้) 
น้ำหนัก: 133 กรัม (4.69 ออนซ์)
ระบบปฏิบัติการ: แอนดรอยด์ 4.0.4 "ไอศกรีมแซนด์วิช"; เมื่อ 29 มีนาคม ค.ศ. 2012 (2012-03-29) ปัจจุบัน: แอนดรอยด์ 4.3 "เจลลีบีน"  ทัชวิซ "เนเจอร์ยูเอ็กซ์"
ระบบบนชิป: ซัมซุง เอ็กซีนอส 4 ควอด (รุ่นที่ขายทั่วโลก, ออสเตรเลีย และเกาหลีใต้)  ควอล์คอมม์ สแนปดรากอน เอส 4 เอ็มเอสเอ็ม 8960 (รุ่นที่ขายในอเมริกาเหนือ และญี่ปุ่น)
ซีพียู: 1.4 จิกะเฮิรตซ์ ควอด-คอร์ คอร์เท็กซ์-เอ 9 (รุ่นที่ขายทั่วโลก, ออสเตรเลีย และเกาหลีใต้) 1.5 จิกะเฮิรตซ์ ดูอัล-คอร์ ไครท์ (รุ่นที่ขายในอเมริกาเหนือ และญี่ปุ่น)
จีพียู: มาลี-400 เอ็มพี (รุ่นที่ขายทั่วโลก, ออสเตรเลีย และเกาหลีใต้)  อาดรีโน 225 (รุ่นที่ขายในอเมริกาเหนือ และญี่ปุ่น)
หน่วยความจำระบบ: 1 จิกะไบต์ (รุ่นที่ขายทั่วโลก)  2 จิกะไบต์ (ในบางประเทศ)
หน่วยความจำ: 16 หรือ 32 จิกะไบต์
หน่วยความจำภายนอก: สูงสุดถึง 64 จิกะไบต์ ไมโครเอสดีเอ็กซ์ซี
แบตเตอรี่: 2,100 มิลลิแอมแปร์ต่อชั่วโมง, 7.98 วัตต์ต่อชั่วโมง, 3.8 โวลต์  แบตเตอรี ลิเทียมไอออน 
การป้อนข้อมูล:  รายการ มัลติ-ทัช  ปุ่มกด 3 ปุ่ม  เอจีพีเอส  โกลนาสส์  บารอมิเตอร์  ไจโรสโคป  แอคเซเลรอมิเตอร์  เข็มทิศ 
จอแสดงผล:  รายการ 4.8 นิ้ว (120 มิลลิเมตร) พร้อมไวด์สกรีนอัตราส่วน 16:9  จอสัมผัส เอชดี ซูเปอร์อาโมเลด  720x1280 พิกเซล (306 พิกเซลต่อนิ้ว) และ อาร์จีบีจี-เมตริกซ์ (เพนไทล์)  อัตราความคมชัด: ไม่จำกัด (ที่แสงน้อย) / 3.419:1 (แสงอาทิตย์)  16 ล้านสี 
กล้องหลัง:  รายการ 8.0 ล้านพิกเซล พร้อมเซนเซอร์  แฟลชแอลอีดี  วิดีโอ เอชดี (1080p) ที่ 30 ภาพต่อวินาที รูรับแสง f/2.6  ออโตโฟกัส  ซีโรชัตเตอร์แล็ก  บันทึกวิดีโอพร้อมบันทึกภาพ  ระบบตรวจจับใบหน้าและรอยยิ้ม  ระบบป้องกันภาพสั่นไหว 
กล้องหน้า: 1.9 ล้านพิกเซล Zero shutter lag วิดีโอ เอชดี (720p) at 30 frames/s
การเชื่อมต่อ:  รายการ 3.5 มิลลิเมตร (0.14 นิ้ว) ทีอาร์อาร์เอส  บลูทูธ 4.0  วายฟาย (802.11 a/b/g/n)  วายฟายไดเร็กส์  ไมโครยูเอสบี ออนทูโก พร้อม เอ็มเอชแอล  เอ็นเอฟซี  ดีแอลเอ็นเอ  ซัมซุงไคส์ 
อื่น ๆ:  รายการ วายฟายฮอตสปอต, ออลแชร์, กอริลลากลาส 2  บริการออนไลน์ กูเกิลเพลย์, ซัมซุงแอพส์, ซัมซุงมิวสิคฮับ 
SAR:  รุ่นขายทั่วโลก: 0.342 วัตต์/กิโลกรัม (ส่วนหัว) 0.547 วัตต์/กิโลกรัม (ตัวเครื่อง)  รุ่นสหรัฐอเมริกา: 0.55 วัตต์/กิโลกรัม (ส่วนหัว) 1.49 วัตต์/กิโลกรัม (ตัวเครื่อง) 
ซัมซุง กาแลคซีเอส 3 (อังกฤษ: Samsung Galaxy S III; ชื่อรหัส i9300) คือสมาร์ตโฟนระบบจอสัมผัส ใช้ระบบปฏิบัติการแอนดรอยด์ที่พัฒนาโดย ซัมซุง อิเล็คทรอนิคส์ ซึ่งพัฒนาเพิ่มซอฟต์แวร์และฮาร์ดแวร์ ต่อจากรุ่นซัมซุง กาแลคซีเอส 2 เปิดตัวเมื่อวันที่ 29 พฤษภาคม พ.ศ. 2555 เอส 3 นั้นมีคุณสมบัติใหม่เพิ่มขึ้นจากรุ่นก่อนหน้าค่อนข้างมาก รวมไปด้วย ผู้ช่วยอัจฉริยะ หรือเอสวอยซ์ (S Voice), เพิ่มหน่วยความจำในเครื่อง และ การชาร์จแบตเตอรีด้วยไวร์เลส ส่วนหน้าจอนั้นมีขนาด 4.8 นิ้ว โดยมาพร้อมกับแรม 1 หรือ 2 จิกะไบต์ และรองรับ 4 จี แอลทีอี ในการเปิดตัวนั้นเอส 3 มาพร้อม แอนดรอยด์ 4.0.4 "ไอศกรีมแซนด์วิช" โดยสามารถอัปเดตเป็น แอนดรอยด์ 4.1 "เจลลีบีน" ได้
ซัมซุงใช้เวลา 8 เดือนในการพัฒนารุ่นนี้ โดยเปิดตัวในวันที่ 3 พฤษภาคม พ.ศ. 2555 ในลอนดอน และเริ่มวางขายใน 28 ประเทศทวีปยุโรปและตะวันออกกลาง เมื่อวันที่ 29 พฤษภาคม พ.ศ. 2555 ก่อนที่จะวางขายในประเทศอื่น ๆ ทั่วโลก ในเดือนมิถุนายน พ.ศ. 2555 รวมถึงการสั่งจองจากเครือข่ายกว่า 100 เครือข่ายทั่วโลกจำนวน 9 ล้านเครื่อง มีการขายเอส 3 ภายใต้เครือข่ายผู้ให้บริการมากกว่า 300 เครือข่าย ในกว่า 150 ประเทศทั่วโลก ในปลายเดือนกรกฎาคม พ.ศ. 2555 เอส 3 กว่า 20 ล้านเครื่อง ถูกขายภายใน 100 วันหลังวางขายครั้งแรก และซัมซุงสามารถขายอุปกรณ์โทรศัพท์มือถือไปแล้วมากกว่า 40 ล้านเครื่อง
เนื่องจากมีความต้องการทางการตลาดสูงและปัญหาเครื่องรุ่นสีน้ำเงิน ทำให้เกิดการขาดตลาดโดยเฉพาะในประเทศสหรัฐอเมริกา อย่างไรก็ตามในวงการเทคโนโลยีสารสนเทศนั้น ได้แสดงความคิดเห็นอย่างหลายหลายว่า มันคือ "นักฆ่าไอโฟน" ในเดือนกันยายน พ.ศ. 2555 เทคเรดาร์จัดอันดับให้ เอส 3 เป็นโทรศัพท์มือถือที่ดีที่สุดจาก 20 อันดับ ขณะเดียวกัน นิตยสารสตัฟฟ์ ได้จัดให้เอส 3 เป็นอันดับ 1 จาก 10 อันดับสมาร์ตโฟนที่ดีที่สุดในเดือนพฤษภาคม พ.ศ. 2555 อีกทั้งยังได้รางวัล "โทรศัพท์เคลื่อนที่ยุโรปแห่งปี 2012-13" (European Mobile Phone of 2012–13) จากสมาคมภาพและเสียงแห่งยุโรป และได้รางวัล "โทรศัพท์แห่งปี" ประจำปี 2555 จากนิตยสารที3
การวางขายกาแลคซีเอส 3 ทำให้ซัมซุงมีกำไรเพิ่มขึ้นในช่วงไตรมาสที่ 2 ของปี พ.ศ. 2555 ในเดือนพฤศจิกายน พ.ศ. 2555 เอส 3 ก็เป็นส่วนหนึ่งของคดีความที่ได้รับความสนใจระหว่างซัมซุงกับแอปเปิล ในเดือนเดียวกัน จากการวิจัยสถิติยอดขายกาแลคซีเอส 3 นั้นจะทำยอดขายที่มากกว่า แอปเปิล ไอโฟน 4เอส ภายในไตรมาสที่ 3 ของปี พ.ศ. 2555 ต่อมาในเดือนกุมภาพันธ์ พ.ศ. 2556 กาแลคซีเอส 3 ได้รางวัล "สมาร์ตโฟนยอดเยี่ยม" (Best Smartphone) จากจีเอสเอ็มเอ (GSMA) ในงานโมบายล์เวิลด์คองเกรส ปัจจุบันซัมซุงได้เปิดตัวรุ่นใหม่ คือ กาแลคซีเอส 4 เมื่อวันที่ 14 มีนาคม พ.ศ. 2556 และจะวางขายในเดือนเมษายน พ.ศ. 2556